als_Latn dik_Latn sag_Latn
Scott Rudin dhe Angelina Jolie me siguri nuk do të bëjnë ndonjë film bashkë tani afër.
Aktorja 39-vjeçare u bë subjekt i disa emaileve të ashpra, të shkëmbyera mes ekzekutivëve të kompanisë Sony.
Emailet e publikuara, janë të fundit nga dokumentet e Sony-t, të cilat u publikuan online. Hackerat nxorrën informacione të fshehta lidhur me pagat e aktorëve, pseudonimet për aktorë të mëdhenj, dokumente të brendshme të kompanisë.
Shënimet për Jolie u shkëmbyen shkurtin e shkuar mes Amy Pascal, shefja e Sony Pictures Entertainment dhe producentit të filmave me buxhet të madh, Scott Rudin (The Moneyball, The Social Network).
Nga emailet, u pa se dy peshat e rënda të industrisë së filmave, nuk ishin dakrod me Jolien. Aktorja donte që regjizori i njohur David Fincher të merrte në dorë filmin Cleopatra, në të cilin ajo do të kishte rolin kryesor. Në të njejtën kohë, Rudin dëshironte që Ficher të merrej me filmin biopik përë jetën e Steve jobs.
Emailet fillonin me një ton të zbutur, me Pascal që shkruan për Jolie: "Ajo u mërzit që ne i dhamë Fincherit filmin Jobs. Do që të flasim". Rudin ia kthen: "Ajo do të mbijetojë. Nuk dua ta harxhoj kohën me këtë".
Më pas ai i shkruan Pascal-it, pasi u shqetësua për të ardhmen e filmit të tij për Steve Jobs: "Do ishte mirë t'ja mbyllje projektin Angie-t, para se ajo t'ja vështirësojë shumë punën David-it për të bërë Jobs-in".
Ndërsa Pascal nuk mund ta bënte atë që Rudin kërkonte, producenti i shkroi një email të guximshëm ekzekutivëve, ku vinte në dyshim aftësitë e aktores: "Nuk do ta shkatërroj karrierën time për një llasticë minimalisht të talentuar, e cila për 18 muaj e shtyu këtë gjë, vetëm që të merrej me regjinë e një filmi".
"Nuk kam dëshirë të bëj asnjë film me të!"
Jolie ende nuk ka bërë ndonjë deklaratë lidhur me këtë.
Burimi: Us Weekly
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn